wickkiey/tamil-wikipedia-chunked huggingface dataset:
# சென்னையின் சாலையோர உணவு

## உணவு வகைகள்

### அத்தோ

பர்மாவிலிருந்து புலம் பெயர்ந்த தமிழ்ச் சமூகம் சென்னையில் உள்ளது. சென்னைக்கு ஏராளமான பர்மிய உணவுகளை இவர்கள் அறிமுகப்படுத்தியுள்ளனர். இதில் சென்னையில் பிரபலமான தெரு உணவுகளில் ஒன்று அத்தோ.
# சென்னையின் சாலையோர உணவு

## உணவு வகைகள்

### மற்றவைகள்

பல தெரு உணவு வகைகள் சென்னையில் கிடைக்கின்றன, இவற்றில் சில இங்கே பட்டியலிடப்பட்டுள்ளன:  
- களான்
- மசாலா பூரி
- பொரி
- பட்டாணி
- சோள அவல்
- மசாலா பூரி (சில நேரங்களில் சிறிய, மொறுமொறுப்பான பூரிகளும் சேர்க்கப்படும்)
# சென்னையின் சாலையோர உணவு

## மேலும் பார்க்கவும்

- சென்னையின் கலாச்சாரம்
- இந்திய உணவு வகைகள்
# அரி கோவிந்தராவ் வர்தக்கு

**அரி கோவிந்தராவ் வர்தக்கு** (*Hari Govindrao Vartak*) இந்தியாவின் மகாராட்டிர மாநிலத்தைச் சேர்ந்த ஓர் அரசியல்வாதியும் சமூக ஆர்வலருமாவார். பாவ்சாகேப் வர்தக்கு என்ற பெயராலும் இவர் அறியப்படுகிறார். 1914 ஆம் ஆண்டு பிப்ரவரி மாதம் 9 ஆம் தேதியன்று அரி கோவிந்தராவ் வர்தக்கு பிறந்தார். வசந்தராவ் நாயக்கின் அமைச்சரவையில் அமைச்சராகப் பணியாற்றினார். பொது சுகாதாரம், உப்பு நிலம் மற்றும் மீன்பிடித் துறை பணிகளை இவர் கையாண்டார். மகாராட்டிரா அரசாங்கத்தில் வருவாய்த்துறை அமைச்சராகவும் அரி கோவிந்தராவ் வர்தக்கு பணியாற்றினார்.  
சமூகத்திற்கு இவர் செய்த பங்களிப்புகளுக்காக நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை இந்திய அரசாங்கம் 1991 ஆம் ஆண்டு இவருக்கு வழங்கி கௌரவித்தது.  
அரி கோவிந்தராவ் வர்தக்கு இந்திய தேசிய காங்கிரசு கட்சியைச் சேர்ந்தவர். 1962 ஆம் ஆண்டு மகாராட்டிர சட்டமன்றத் தேர்தலில் பாசெயின் சட்டமன்றத் தொகுதியில் போட்டியிட்டு இவர் வெற்றி பெற்றார்.
# வால்மீகி சௌத்ரி

**வால்மீகி சௌத்ரி** (*Valmiki Choudhary*) இந்தியாவின் பீகார் மாநிலத்தைச் சேர்ந்த ஓர் அரசியல்வாதியாவார். 1921 ஆம் ஆண்டு சூலை மாதம் 26 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் பீகாரில் உள்ள ஆச்சிப்பூர் தொகுதியில் போட்டியிட்டு வெற்றி பெற்று இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார்.  
வால்மீகி சௌத்ரி 1996 ஆம் ஆண்டு மார்ச்சு மாதம் 28 ஆம் தேதியன்று அன்று தனது 74 ஆவது வயதில் இறந்தார். சூன் மாதம் 10 ஆம் தேதியன்று பாராளுமன்ற உறுப்பினர்கள் இவருக்கு அஞ்சலி செலுத்தினர்
# உட்கருப்புரதம்

**உட்கருப்புரதம்** (*Nuclear protein*) என்பது உயிரணுக் கருவில் காணப்படும் புரதமாகும். இந்த புரத உட்கரு துளை வளாகத்தின் உதவியுடன் உட்கருவினுள் கொண்டு செல்லப்படுகின்றன. இது சைட்டோபிளாசம் மற்றும் உட்கரு சவ்வு இடையே ஒரு தடையாகச் செயல்படுகிறது. உட்கரு துளை வளாகத்தின் மூலம் புரதங்கள் உள்/வெளி செல்லுதல் மரபணு ஒழுங்குமுறை மற்றும் பிற உயிரியல் செயல்பாடுகளில் அடிப்படைப் பங்கு வகிக்கிறது.
# முகாசி புலவன்பாளையம்

**முகாசி புலவன்பாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 299 மீட்டர் உயரத்தில் அமைந்துள்ள முகாசி புலவன்பாளையம் பகுதியின் புவியியல் ஆள்கூறுகள், ஆகும். ஈரோடு, வெள்ளோடு, அரச்சலூர், பெருந்துறை மற்றும் சென்னிமலை ஆகியவை முகாசி புலவன்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
ஊராட்சி ஒன்றிய தொடக்கப்பள்ளி ஒன்று முகாசி புலவன்பாளையம் பகுதியில் அமைந்துள்ளது.  
முகாசி புலவன்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# எலவமலை

**எலவமலை** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 223 மீட்டர் உயரத்தில் அமைந்துள்ள எலவமலை பகுதியின் புவியியல் ஆள்கூறுகள், ஆகும். ஈரோடு, கரை எல்லப்பாளையம், சித்தோடு கருந்தேவன்பாளையம், ஊராட்சிக்கோட்டை மற்றும் பவானி ஆகியவை எலவமலை பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
மாரியம்மன் கோயில், வீரமாத்தி கோயில், உதியமரத்து கருப்பண்ணசாமி கோயில், தன்னாசி முனியப்பன் கோயில், மதுரைவீரன் கோயில் ஆகியவை எலவமலை பகுதியில் அமைந்துள்ள முக்கியமான கோயில்களாகும்.  
எலவமலை பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# சமயநல்லூர் தொடருந்து நிலையம்

**சமயநல்லூர் தொடருந்து நிலையம்** (*Samayanallur railway station*) இந்தியாவின் தமிழ்நாடு மாநிலத்தில் உள்ள மதுரை நகரிலிருந்து 12 கிலோமீட்டர் தொலைவில் அமைந்துள்ள ஒரு தொடருந்து நிலையமாகும். மதுரையிலிருந்து திண்டுக்கல் வரை செல்லும் இரயில் பாதை சமயநல்லூர் தொடருந்து நிலையம் வழியாக செல்கிறது..
# கரை எல்லப்பாளையம்

**கரை எல்லப்பாளையம்** என்பது இந்திய தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 227 மீட்டர் உயரத்தில் அமைந்துள்ள கரை எல்லப்பாளையம் பகுதியின் புவியியல் ஆள்கூறுகள், ஆகும். ஈரோடு, எலவமலை, கருந்தேவன்பாளையம், சித்தோடு, ஊராட்சிக்கோட்டை மற்றும் பவானி ஆகியவை கரை எல்லப்பாளையம் பகுதிக்கு அருகிலுள்ள சில முக்கியமான புறநகர்ப் பகுதிகளாகும்.  
பாரதப் பிரதமரின் முன்னோடி கிராம வளர்ச்சித் திட்டத்தின் கீழ் வளர்ச்சிப் பணிகள் மேற்கொள்ள, ஈரோடு மாவட்டத்தில் தேர்ந்தெடுக்கப்பட்ட மூன்று கிராமங்களில் கரை எல்லப்பாளையம் பகுதியும் ஒன்றாகும்.  
ஓங்காளியம்மன் கோயில் என்ற அம்மன் கோயில் ஒன்று கரை எல்லப்பாளையம் பகுதியில் அமையப் பெற்றுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.  
கரை எல்லப்பாளையம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# கொண்டை வைரி

**கொண்டை வைரி** ( *Accipiter trivirgatus* ) என்பது வெப்பமண்டல ஆசியாவில் காணப்படும் ஒரு கொன்றுண்ணிப் பறவையாகும். இது கழுகுகள், பஸார்ட்ஸ் (அல்லது பியூட்டியோஸ்), பூனைப் பருந்து போன்ற பிற கொன்றுண்ணிப் பறவைகளுடன் தொடர்புடையது. இதனால் இது பாறுக் குடும்பத்தில் வைக்கப்படுகிறது.
# கொண்டை வைரி

## விளக்கம்

இந்தக் கொன்றுண்ணி சிறிய அகன்ற இறக்கைகளையும், நீண்ட வாலையும் கொண்டுள்ளது. இந்த இரண்டும் மரங்கள் வழியாக இயங்குவதற்கான ஒரு இசைவாக்கம் ஆகும். இது 30-46 செ.மீ நீளம் கொண்டது. பெண் பறவை ஆணை விட பெரியது. இதன் தலையில் ஒரு கொண்டையைப் பெற்றிருக்கும். இந்தக் கொண்டை இதை தனித்து அடையாளம் காண உதவுகிறது. இது இதன் உறவினரான சின்ன வல்லூறுவில் ( *A. virgatus* ) இருந்து வேறுபாடுத்தும் ஒரு சிறந்த அடையாளம் ஆகும். மலேசியா மற்றும் சிங்கப்பூரில் இந்த பறவை இனம் நகர்ப்புறப் பகுதிகளின் வாழ்க்கைக்கு ஏற்றதாக இருப்பதற்கான சான்றுகள் அதிகரித்து வருகின்றன.  
இது தன் உறவுப் பறவைகளைப் போலவே, வனப்பகுதியில் உள்ள பறவைகள், பாலூட்டிகள், ஊர்வனவற்றை வேட்டையாடுகிறது. மரத்தில் குச்சிகளைக் கொண்டு கூடு கட்டி இரண்டு அல்லது மூன்று முட்டைகளை இடும்.  
ஆங்காங்கில், *ஏ. ட்ரிவிர்கேடஸ்* பறவையானது வன காட்டுயிர் பாதுகாப்பு விதி 170 இன் கீழ் பாதுகாக்கப்பட்ட இனமாகும் . இது காம் ஷான் நாட்டு பூங்காவில் காணப்படுகிறது.
# கொண்டை வைரி

## வகைபிரித்தல்

கொண்டை வைரியில் பின்வரும் அங்கீகரிக்கப்பட்ட கிளையினங்கள் உள்ளன:  
- *ஏ.டி. இண்டிகஸ்* (ஹாட்சன், 1836)
- *ஏ.டி. ஃபார்மோசே* - மேயர், 1949
- *ஏ.டி. தீபகற்பம்* - கோயல்ஸ், 1949
- *ஏ.டி. லேயார்டி* (விஸ்லர், 1936)
- *ஏ.டி. ட்ரிவிர்கேடஸ்* (டெம்மின்க், 1824)
- *ஏ.டி. நியாசென்சிஸ்* - மேயர், 1949
- *ஏ.டி. ஜாவானிகஸ்* - மேயர், 1949
- *ஏ.டி. மைக்ரோஸ்டிக்டஸ்* - மேயர், 1949
- *ஏ.டி. பலவானஸ்* - மேயர், 1949
- *ஏ.டி. காஸ்ட்ரோய்* - மானுவல் & கில்லியார்ட், 1952
- *ஏ.டி. எக்சிடியூம்ஸ்* - மேயர், 1945
# தண்டுபாள்யா 3

**தண்டுபாள்யா 3** (*Dandupalya 3* ) என்பது 2018 ஆம் ஆண்டு வெளியான இந்திய கன்னட மொழி குற்றப்புனைவு திரைப்படமாகும் சீனிவாச ராஜு இயக்கிய இப்படத்தை ராம் தல்லூரி தயாரித்தார். தண்டுபாளையத்தைச் சேர்ந்த பிரபலமற்ற கொள்ளைக் கும்பலை அடிப்படையாகக் கொண்டு, 2017 ஆம் ஆண்டு எடுகப்பட்டு விமர்சன ரீதியாகப் பாராட்டப்பட்ட *தண்டுபாள்யா 2* திரைப்படத்தின் தொடர்ச்சியாக வெளிவந்த இந்தத் தொடரின் மூன்றாவது படமாகும். இப்படத்தில் பூஜா காந்தி நடித்துள்ளார். முதல் படத்தில் இருந்து அவர் தனது பாத்திரத்தை நடித்துள்ளார். மேலும் பு. ரவிசங்கர், மகரந்த் தேஷ்பாண்டே, சஞ்சனா, ரவி காலே, பெட்ரோல் பிரசன்னா உள்ளிட்ட பெரும்பாலான முக்கிய நடிகர்கள் முந்தைய படங்களில் நடித்த தங்கள் பாத்திரங்களை மீண்டும் நடித்துள்ளனர். இப்படத்திற்கான இசையை அர்ஜுன் ஜன்யா அமைத்துள்ளார். வெங்கட் பிரசாத் ஒளிப்பதிவு செய்துள்ளார். இந்தப் படம் தெலுங்கில் மொழிமாற்றம் செய்யப்பட்டு *தண்டுபாளையம் 3* என்ற பெயரில் வெளியானது. முந்தைய படத்தில் பணிபுரிந்த நவீன் கிருஷ்ணா, தபலா நானி, ரமேஷ், குருராஜ் தேசாய் ஆகிய பெரும்பாலானோர் இப்படத்தில் தக்கவைத்துக் கொள்ளபட்டனர். இப்படம் கதையின் முடிவைக் குறிப்பதாக உள்ளது.  
இப்படத்தின் பெரும்பாலான பகுதிகள் இதன் முந்தைய படமான பாகம் 2 படப்பிடிப்பின் போதே படமாக்கப்பட்டது. இரண்டாம் கட்ட படப்பிடிப்பு 2017 ஏப்ரல் முதல் நடைபெற்றது. முதலில் பாகம் 2 வெளியீட்டிற்குப் பிறகு ஒரு வாரத்திற்குள் வெளியிட திட்டமிடப்பட்டது. இருப்பினும், படம் 16 மார்ச் 2018 அன்று வெளியிடப்பட்டது.  
கருநாடகம் மற்றும் ஆந்திரப் பிரதேசம் ஆகிய இரு மாநிலங்களிலும் வெளியான இப்படம் பார்வையாளர்கள் மற்றும் விமர்சகர்களிடமிருந்து கலவையான விமர்சனங்களைப் பெற்றது. ஆனால் 'பி' மற்றும் 'சி' மையங்களில் இருந்து நல்ல வசூலை ஈட்டியது.
# தண்டுபாள்யா 3

## நடிகர்கள்

- லட்சுமியாக பூஜா காந்தி
- கிருஷ்ணாவாக மகரந்த் தேஷ்பாண்டே
- ஆய்வாளர் சலபதியாக பு. ரவிசங்கர்
- சந்தராக ரவி காலே
- சந்திரியாக சஞ்சனா
- "அபி" என்னும் அபிவ்யக்தியாக சுருதி
- முனியாவாக காரி சுப்பு
- பெட்ரோல் பிரசன்னா
- ஆதி லோகேசாக உமேஷ் ரெட்டி
- டேனி குட்டப்பா
- கோட்டி திம்மாவாக ஜெயதேவ் மோகன்
- முனிராஜு
- சிறைக் கண்காணிப்பாளராக சத்யஜித்
- பிரதாப்பாக ஹரிஷ் ராய்
# தண்டுபாள்யா 3

## இசை

இப்படத்திற்கு அர்ஜுன் ஜன்யா இசையமைத்துள்ளார்.
# தண்டுபாள்யா 3

## விமர்சன வரவேற்பு

*தி டைம்ஸ் ஆஃப் இந்தியாவின்* எழுத்தாளர் சுனயனா சுரேஷ், படத்துக்கு 3/5 மதிப்பிட்டுள்ளார். "படத்தின் முதல் இரண்டு பாகங்களைப் பார்ப்பது நல்லது. இதில் குற்றவாளிகளும் அதிகாரிகளும் உள்ளவாறே காட்டப்படுகிறனர். இந்த இதயமற்ற குற்றவாளிகள் தங்கள் குற்றங்களை ஒப்புக்கொள்ள வைக்கும் பணியில் கொடூரமான காவலராக பு. ரவிசங்கர் நன்கு நடித்துள்ளார். பூஜா காந்தி தனது தடையற்ற அவதாரத்தில் கைதட்டலுக்கு தகுதியான மற்றொரு நபர். மகரந்த் தேஷ்பாண்டே பயத்தைத் தூண்டுகிறார், மற்ற நடிகர்கள் தங்கள் பாத்திரத்துக்கு உண்மையாக இருக்கிறார்கள்."  
*சினிமா எக்ஸ்பிரசின்* எழுத்தாளர், படத்திற்கு 3/5 மதிப்பீடு அளித்து, "பூஜா காந்தி தனது சக்திவாய்ந்த நடிப்பால் பார்வையாளர்களை வென்றுள்ளார். அதே நேரத்தில் மகரந்த் தேஷ்பாண்டே கதாபாத்திரத்தை ஆழமாக வழங்கி இருக்கிறார். ரவிசங்கர் ஒரு சகலகலா வல்லவராக காவலர் அவதாரத்தில் இறங்கியதில் எந்த பிழையும் செய்யவில்லை. ஸ்ருதி, கரி சுப்பு, ரவி காலே, டேனி ஆகியோர் தங்கள் பாத்திரங்களுக்கு நியாயம் செய்கிறார்கள். அர்ஜுன் ஜன்யாவின் பின்னணி இசை திரைக்கதைக்கு நன்கு ஏற்றதாக உள்ளது."
# தண்டுபாள்யா 3

## மேலும் பார்க்கவும்

- *தண்டுபாள்யா*
- *தண்டுபாள்யா 2*
# தண்டுபாளையம்

**தண்டுபாளையம்** (*Dandupalya*) என்பது இந்தியாவின் கர்நாடகத்தில் உள்ள ஒசகோட்டே வட்டத்தில் உள்ள ஒரு சிற்றூர் ஆகும். இது பழைய சென்னை சாலை, தேசிய நெடுஞ்சாலை 4 இக்கு அருகில், ஒசகோட்டே நகரத்திலிருந்து 5 கிலோமீட்டர் தொலைவிலும், பெங்களூரிலிருந்து ஒரு மணி நேர பயணத்திலும் அமைந்துள்ளது. 1996 மற்றும் 2001 க்கு இடையில் கொலைகள், கற்பழிப்புகள், கொள்ளைச் சம்பவங்களைச் செய்த தண்டுபாளைய கும்பலின் நடவடிக்கைகளுக்கு இது பெயர் போனது. இந்த கும்பலில் சுமார் 30 ஆண்களும், பெண்கள் இருந்தனர். அவர்களில் சிலர் தண்டுபாளையத்தில் வசித்து வந்தனர். அவர்கள் 80க்கும் மேற்பட்டவர்களைக் கொலை செய்ததாகக் கருதப்படுகிறது. அந்தக் கும்பலைச் சேர்ந்த பதினாறு பேருக்கு மரண தண்டனைகளும் நான்கு பேருக்கு ஆயுள் தண்டனைகளும் வழங்கப்பட்டன. மற்றவர்கள் குறுகிய காலம் சிறைத்தண்டனையைப் பெற்றனர்.  
தண்டுபாளைய கும்பல் தெலுங்கைத் தாய்மொழியாக கொண்ட சமூகத்தைச் சேர்ந்தவர்கள். அவர்களின் மூதாதையர்கள் சுதந்திரத்திற்கு முந்தைய காலத்தில் அண்டை மாநிலமான ஆந்திராவிலிருந்து புலம் பெயர்ந்து வந்தவர்கள். தண்டுபாளைய கும்பல் ஆயுதமேந்திய கொள்ளைக் கூட்ட வரிசையில் இருந்து வருகிறது, அவர்கள் தாத்தா பாட்டி கொலைகள் மற்றும் கொள்ளைச் செயல்களில் ஈடுபட்டனர். தண்டுபாளைய கும்பலைச் சேர்ந்தவர்களின் குழந்தைப் பருவம் பசியாலும் வறுமையாலும் வாடியது. இது "நாயை-உண்ணும்-நாய்" என்னும் உள்ளுணர்விற்கு இட்டுச் சென்றது. இறுதியில் காவல்துறையினரால் கைது செய்யப்பட்ட கும்பல், வியக்கத்தக்க அளவு உடல் ரீதியான சித்திரவதைகளை தாங்கியது. ஆனால் உணவு, குறிப்பாக பன்றி இறைச்சியைக் கொண்டு கவர்ந்திழுத்த போது மட்டுமே தங்கள் உறுதியில் இருந்து உடைந்து தங்கள் குற்றங்களை ஒப்புக்கொண்டானர்.  
}}
# வன் தரையிறக்கம்

ஒரு விமானம் அல்லது விண்கலம் இயல்பான தரையிறக்கத்தை விட அதிக செங்குத்து வேகத்துடனும் விசையுடனும் தரையைத் தாக்கும்போது **வன் தரையிறக்கம்** *(hard landing)* ஏற்படுகிறது.  
தரையிறக்கம் என்பது விமானத்தின் இறுதி கட்டமாகும், இதில் விமானம் தரைக்குத் திரும்புகிறது. தரையிறங்கும்போது சராசரி செங்குத்து வேகம் நொடிக்கு 2 மீ ஆகும்; எந்தவித கூடுதலான செங்குத்து வேகமும் குழுவினரால் *கடினமானதாக* வகைப்படுத்தப்பட வேண்டும். வன் தரையிறக்கத்தை தீர்மானிக்க குழுவின் தீர்ப்பு மிகவும் நம்பகமானது, ஏனெனில் பதிவுசெய்யப்பட்ட முடுக்க மதிப்பின் அடிப்படையில் தீர்மானிப்பது அரிது என்பதால் அறிவுறுத்தப்படவில்லை,  
வன் தரையிறக்கங்கள் பாதுகாப்பாக அல்லது முறையாக மேற்கொள்ளப்படாவிட்டால், விமானங்களுக்கு விரிவான சிதைவை ஏற்படுத்தும். எடுத்துக்காட்டாக, 20 ஜூன் 2012 அன்று, ஆல் நிப்பான் ஏர்வேஸின் போயிங் 767 விமானத்தின் புறணியில் ஒரு பெரிய மடிப்பு உருவாகும் அளவுக்கு விசையுடன் தரையிறங்கியது.  
இறுதி அணுகுமுறை நிலைப்படுத்தப்படாதபோது, குழுவினர் கலத்தை நிறுத்திவிட்டுச் செய்துவிட்டுச் செல்ல வேண்டும் என; 2015,மார்ச் 14 அன்று கோலாலம்பூரில் இருந்து வந்த பிறகு, மெல்போர்ன் விமான நிலையத்தில் மலேசியன் வான்வழி வானுந்து A330 வன் தரையிறக்கத்தை ஆராய்ந்த பிறகு , ஆத்திரேலிய போக்குவரத்து பாதுகாப்பு பணியகம் பரிந்துரைத்தது  
அயர்லாந்தின் குறைந்த கட்டண விமான நிறுவனமான இரயனேர் கடினமான தரையிறக்கங்களுக்குப் பரவலானபெயரைப் பெற்றுள்ளது.  
உலங்கூர்திகளைப் பொறுத்தவரை, எந்திர அல்லது பொறி சிதைவுற்ற அல்லது செயலிழந்த போது, சுழலகங்கள் சரியாக இருக்கும் போதும் கட்டற்று இயல்பாக சுழலும்போதும் வன் தரையிறக்கம் ஏற்படலாம். தன்னியக்கச் சுழற்சியின்போது, சுழலிகளின் மீது காற்றோட்டம் திருப்பப்படுவதோடு, ஓரளவு தூக்கலையும் வழங்குகிறது, இறங்கும் போது வரையறுக்கப்பட்ட வலவரின் கட்டுப்பாட்டை ஏற்கும். ஒரு திறனூட்டப்படாத இறங்கலாக, அதைப் பாதுகாப்பாக செயல்படுத்த கணிசமான வலவரின் திறமையும் பட்டறிவும் தேவைப்படும்.  
ஏவூர்தி கட்டத்தில் விண்கலத்தின் வன் தரையிறக்கம் பொதுவாக அதன் அழிவுடன் முடிவடைகிறது அது வேண்டுமென்றேயோ அல்லது தற்செயலாகவோ நிடழலாம். சந்திரயான் -1 போன்ற திட்டமிட்ட உயர்விரைவுத் தாக்கம் மொத்தல் எனப்படுகிறது.
# கோழிக்கறி உருண்டை

**கோழி உருண்டை** (*Chicken balls*) என்பது சிறிய, கோள அல்லது கிட்டத்தட்டக் கோள வடிவ கோழி துண்டுகள் கொண்ட உணவு. இவை பல்வேறு உணவு வகைகளில் தயாரிக்கப்பட்டு உண்ணப்படுகின்றன.
# கோழிக்கறி உருண்டை

## மேற்கத்திய சீன உணவு வகைகளில்

கோழி உருண்டைகள் என்பது கனடா, அயர்லாந்து, அமெரிக்கா மற்றும் ஐக்கிய இராச்சியம் ஆகியவற்றில் உண்ணப்படும் நவீன சீன உணவு வகையாகும். இந்த உணவு மிருதுவான குழைவு மாவு பூச்சுடன் வறுத்த கோழியின் சிறிய துண்டுகளைக் கொண்டுள்ளது. இவை பெரும்பாலும் கறி சாஸ், இனிப்பு மற்றும் புளிப்பு சாஸ் அல்லது பிளம் சாஸ் ஆகியவற்றுடன் பரிமாறப்படுகின்றன.
# கோழிக்கறி உருண்டை

## கிழக்கு மற்றும் தென்கிழக்கு ஆசிய உணவு வகைகளில்

தென் சீன மீன் பந்துகளைப் போன்ற மற்றொரு வகையான கோழிப் உருண்டைகள் கிழக்கு மற்றும் தென்கிழக்கு ஆசியாவில் உள்ள பிலிப்பீன்சு மற்றும் சப்பான் (*சுகுனே*) போன்ற நாடுகளில் தயாரிக்கப்படுகின்றன.
# கோழிக்கறி உருண்டை

## மற்ற உணவு வகைகளில்

இத்தாலிய யூத உணவுகள் மற்றும் இசுலாமிய உணவு வகைகள் உட்படப் பல சமையல் மரபுகளின் ஒரு பகுதியாகக் கோழி உருண்டைகள் உள்ளன. <sup>புகைப்படம்</sup>
# கோழிக்கறி உருண்டை

## மேலும் பார்க்கவும்

- செட்டிநாடு கோழிக்கறி
# தைப்பிங் தொடருந்து நிலையம்

**தைப்பிங் தொடருந்து நிலையம்** (ஆங்கிலம்: *Taiping Railway Station* மலாய்: *Stesen Keretapi Taiping*); சீனம்: 太平火车站) என்பது தீபகற்ப மலேசியா, பேராக், லாருட், மாத்தாங், செலாமா மாவட்டம், தைப்பிங் நகரில் உள்ள ஒரு தொடருந்து நிலையம் ஆகும். இந்த நிலையம் தைப்பிங் நகரத்திற்கும்; மற்றும் லாருட், மாத்தாங், செலாமா மாவட்டத்தின் சுற்றுப் புறங்களுக்கும் சேவை செய்கிறது.  
மலேசியாவின் முதல் தொடருந்து நிலையமான நிலையம், 1885-ஆம் ஆண்டில், மலேசியாவின் முதல் தொடருந்து வழித்தடமான தைப்பிங்-போர்ட் வெல்ட் வழித்தடத்தில் (*Taiping-Port Weld Railway Line*) திறக்கப்பட்டது. - மின்மயமாக்கல்; மற்றும் இரட்டை தண்டவாளத் திட்டத்தின் (*Ipoh-Padang Besar Electrification and Double-Tracking Project*) ஒரு பகுதியாக 2013-ஆம் ஆண்டில், தற்போதைய நவீன நிலையம் தைப்பிங்கில் கட்டப்பட்ட மூன்றாவது தொடருந்து நிலையம் ஆகும்.
# தைப்பிங் தொடருந்து நிலையம்

## பொது

தைப்பிங் நிலையம் மலாயா மேற்கு கடற்கரை தொடருந்து வழித்தடத்தில் இல் உள்ளது. நிலையம் கேடிஎம் இடிஎஸ் மற்றும் கேடிஎம் கொமுட்டர் சேவைகள் இரண்டிற்கும் ஒரு நிறுத்தமாகும்.  
இந்த இரண்டு சேவைகளும் - மற்றும் - நிலையங்களுக்கு இடையே உள்ளன. - சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது. புக்கிட் மெர்தாஜாம்-பாடாங் ரெங்காஸ் நிலையங்களை இணைக்கும் கேடிஎம் கொமுட்டர் வடக்கு பகுதி வழித்தடம் 10 ஜூலை 2015 அன்று திறக்கப்பட்டது.
# தைப்பிங் தொடருந்து நிலையம்

## வரலாறு

முதல் நிலையம் 1885-ஆம் ஆண்டில் திறக்கப்பட்டது. இப்போது கிங் எட்வர்ட் VII பள்ளி இருக்கும் இடத்தில் அந்த நிலையம் அமைந்து இருந்தது. இந்த நிலையத்தை இயூ லோ திறந்து வைத்தார்.  
இந்த நிலையம் தைப்பிங்-போர்ட் வெல்ட் தொடருந்து வழித்தடத்தின் கிழக்கு முனையமாக இருந்தது; இந்த வழித்தடம்தான் மலேசியாவின் முதல் தொடருந்து வழித்தடம் ஆகும். இந்தத் தடம் 1980-களில் அகற்றப்பட்டு விட்டன. இப்போது இல்லை.
# தைப்பிங் தொடருந்து நிலையம்

## வரலாறு

### முதல் தைப்பிங் தொடருந்து நிலையம்

முதல் தைப்பிங் தொடருந்து நிலையத்திற்குப் பதிலாகக் கட்டப்பட்ட இரண்டாவது நிலையம், 1890-கள் முதல் 1900-களின் முற்பகுதி வரை ஜாலான் இசுடேசன் சாலையில் இயங்கி வந்தது. இந்த நிலையம் இப்போதைய புதிய நிலையமாக மாற்றப்படும் வரை செயல்பாட்டில் இருந்து வந்தது. பழைய நிலையம் இன்னும் பாதுகாக்கப்பட்டு வருகிறது.  
இரண்டாவது நிலையத்தின் வடகிழக்கில் அமைந்துள்ள புதிய நிலையம், 27 பிப்ரவரி 2014 அன்று செயல்படத் தொடங்கியது.
# தைப்பிங் தொடருந்து நிலையம்

## வரலாறு

### மலாயா மேற்கு கடற்கரை தொடருந்து வழித்தடம்

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பேராக் மாநிலத்தின் தைப்பிங் நகரில் இந்த நிலையம் உள்ளது. இந்த நிலையம் வடக்கில் நிலையத்திற்கும்; தெற்கில் நிலையத்திற்கும் இடையில் உள்ளது.
# தைப்பிங் தொடருந்து நிலையம்

## தைப்பிங் நகரம்

**தைப்பிங்** (*Taiping*) நகரம், பேராக் மாநிலத்தில் இரண்டாவது பெரிய நகரம் ஆகும். மலேசியாவிலேயே அதிகமாக மழை பெய்யும் இடமாக அறியப்படும் இந்த நகரில் அழகிய பூங்காக்கள், அழகான குளங்கள் சூழ்ந்துள்ளன.  
ஓய்வு எடுப்பதற்கு மலேசியாவிலேயே மிகச் சிறந்த இடம் என்று மலேசிய மக்கள் கருதுகின்றனர். வருடம் முழுமையும் மழை பெய்வதால் எப்போதும் இங்கு குளிர்ச்சியாகவே இருக்கும்.
# தைப்பிங் தொடருந்து நிலையம்

## தைப்பிங் நகரம்

### அமைதியான நகரம்

ஈப்போ மாநகருக்கும் ஜோர்ஜ் டவுன் மாநகருக்கும் நடுமையத்தில் தைப்பிங் இருப்பதால் பொதுப் போக்குவரத்துப் பிரச்னைகளும் குறைவு. ஈப்போ மாநகரத்தில் இருந்து வடக்கே 72 கி.மீ. தொலைவில் இருக்கிறது.  
1938-இல் ஈப்போ நகரம் மாநிலத் தலைநகரமாக மாறியதும் தைப்பிங் இரண்டாம் நிலையை அடைந்தது. மலேசியர்கள் பலர் பணி ஓய்வு பெற்றதும் தைப்பிங் நகருக்குப் புலம் பெயர்கின்றனர். அங்கே வீடுகளை வாங்கித் தங்களின் ஓய்வு காலத்தைக் கழிக்க விரும்புகின்றனர். உணவுப் பொருட்களின் விலை இங்கு சற்றுக் குறைவாக இருப்பதுவும் ஒரு முக்கிய காரணமாக அமைகின்றது.
# மனேக் தலால்

**மானெக் அர்தேசிர் சொராப் தலால்** (*Maneck Dalal*) (24 டிசம்பர் 1918 - 6 மார்ச் 2017) டாடா ஏர்லைன்சு மற்றும் ஏர் இந்தியாவின் ஆரம்ப நாட்களில் மேலாளராக இருந்தவர். இலண்டனில் உள்ள இந்திய உயர் ஆணையரகத்தில் சிவில் விமானப் போக்குவரத்து இணைப்பாளராகவும் பார்சி இனத்தவராகவும் இருந்தவர். 1977 ஆம் ஆண்டு ஏர் இந்தியாவிலிருந்து ஓய்வு பெற்ற பிறகு, இங்கிலாந்தில் உள்ள டாடா லிமிடெட் நிறுவனத்தின் நிர்வாக இயக்குநரானார். இலண்டனில் உள்ள பாரதிய வித்தியா பவன் தலைவராக இருந்தார்.
# கேரள கொண்டைக் கழுகு

**கேரள கொண்டைக் கழுகு** (*Legge 's hawk-eagle*) என்பது ஒரு கொன்றுண்ணிப் பறவையாகும். இது எல்லா கழுகுகளையும் போலவே, பாறுக் குடும்பத்தில் உள்ளது. இது தென்னிந்தியாவிலிருந்து இலங்கை வரை இந்திய துணைக்கண்டத்தில் இனப்பெருக்கம் செய்கிறது. இதன் சிற்றினப் பெயரான *கெளார்தி* என்பது மருத்துவர்-விலங்கியல் நிபுணரான இ. எப் கெலார்ட்டைக் கெளரவிக்கும் விதத்தில் வைக்கப்பட்டுள்ளது.  
கேரள கொண்டைக் கழுகு ஒரு நடுத்தர அளவிலான கழுகும், மிகவும் பெரிய அளவிலான கொன்றுண்ணியும் ஆகும். பொதுவாக வளர்ந்த இந்தக் கழுகுகின் உடலின் மேல்பகுதியும், பறக்கும் இறகுகள் மற்றும் வால் ஆகியவற்றின் அடிப்பகுதி தவிர உடலின் மேற்பகுதி பழுப்பு நிறத்தில் இருக்கும். உடலின் அடிப்பகுதி வெளிர் பழுப்பாக இருக்கும். மார்பகத்திலும், வயிற்றுப் பகுதியிலும் பெரிதும் கோடுகளுடன் உள்ளன. இதன் இறக்கைகள் வளைந்த விளிம்புடன் அகலமாக இருக்கும். மேலும் இவை பறக்கும்போது ஆழமற்ற V போன்று வைத்திருக்கும். பாலினங்களுக்கு இடையில் பெரிய வேறுபாடு இல்லை. ஆனால் இளம் பறவைகளின் தலை பெரும்பாலும் வெள்ளை நிறம் கொண்டவை.  
கேரள கொண்டைக் கழுகு முன்பு மலை பருந்து-கழுகுகளின் கிளையினமாகக் கருதப்பட்டது. புவியியல் தனிமைப்படுத்தல் மற்றும் ஒலி எழுப்புதலில் உள்ள வேறுபாடுகளின் அடிப்படையில் 2008ஆம் ஆண்டு மேற்கொள்ளப்பட்ட ஆய்வில், இது ஒரு முழு இனமாக கருதப்பட வேண்டும் என்று பரிந்துரைக்கபட்டது. அனைத்து அளவீடுகளையும் கருத்தில் கொள்ளும்போது, கேரளக் கொண்டைக் கழுகானது மலை பருந்து கழுகுகளை விட சராசரியாக 5-10% சிறியதாக இருக்கும். இருப்பினும் இதன் வால் நீளம் மட்டும் சராசரியாக சற்று கூடுதலாக உள்ளது. மேலும், இலங்கையைச் சேர்ந்த ஒரு ஆண் பறவை எடையைக் கொண்டிருந்தது. பெரும்பாலானவை ஆண் மலை பருந்து-கழுகுகளை விட சற்றே சிறியவை.  
இது மலைக்காடுகளில் பெரிய மரத்தில் குச்சிகளைக் கொண்டு பெரிய கூடு கட்டும். ஒரே சமயத்தில் இரண்டு கூடுகள் கட்டும். ஆனால் ஒரு முட்டை மட்டும் இடும். முட்டை வெண்மை நிறத்தில் இருக்கும். முட்டை சாம்பல், மஞ்சள் கரைகள் கொண்டதாக இருக்கும். கேரளக் கொண்டைக் கழுகுகள் சிறிய பாலூட்டிகள், பறவைகள், ஊர்வனவற்றை உண்கின்றன. ஒப்பீட்டளவில் மிதமான அளவில் இருந்தபோதிலும், கேரளக் கொண்டைக் கழுகு பல பூட் கழுகுகளைப் போலவே பெரிய குதிகால்களைக் கொண்ட ஒரு ஆற்றல்மிக்க வேட்டையாடி உயிரினமாகும். மேலும் சில சமயங்களில் இது தன்னை விட கனமான இரையைத் துரத்துவதாக அறியப்படுகிறது. எடையுள்ள இந்திய மயில்களும் இதில் அடங்கும்.
# பட்டாணி நீலன்

**பட்டாணி நீலன்** (*Lampides boeticus*-*லேம்பிடெசு போயிடிகசு*) அல்லது நீண்ட வால் நீலன்
# பட்டாணி நீலன்

## சொற்பிறப்பியல்

இலத்தீன் சிற்றினப்பெயரான *போயிடிகசு* என்பது ஐபீரிய தீபகற்பத்தில் உள்ள உரோமானியப் பேரரசின் மாகாணமான பேடிகாவைக் குறிக்கிறது. இதன் பொதுவான பெயர், பின் இறக்கைகளில் நீளமான செதில்கள், ஆணின் பிரகாசமான மாறுபட்ட நீல நிறம் மற்றும் பட்டாம்பூச்சியின் பொதுவான புரவலன் தாவரமான பட்டாணி ஆகியவற்றைக் குறிக்கிறது.
# பட்டாணி நீலன்

## பரவல்

இந்த சிற்றினத்தை ஐரோப்பா, ஆப்பிரிக்கா, தெற்கு மற்றும் தென்கிழக்கு ஆசியா மற்றும் ஆத்திரேலியாவில் காணலாம். ஹவாய் தீவுகளிலும் காணப்படுகிறது.
# பட்டாணி நீலன்

## வாழ்விடம்

இந்த சிற்றினம் கடல் மட்டத்திற்கு மேல் உயரத்தில் காடுகள், மலை புல்வெளிகள் மற்றும் பூக்கள் நிறைந்த இடங்களில் வாழ்கிறது.
# பட்டாணி நீலன்

## விளக்கம்

ஆண்களில் இறக்கை நீட்டம் 24-32 மி.மீட்டரும் பெண் பூச்சிகளில் 24-34 மி.மீட்டரும் ஆகும். இந்த சிறிய பட்டாம்பூச்சிகளில் (இவற்றின் குடும்பத்திற்கு வழக்கத்திற்கு மாறாக பெரியதாக இருந்தாலும்) ஆண்களுக்குப் பழுப்பு நிற விளிம்புகளுடன் இறக்கை நீல நிறத்திலிருக்கும். அதே சமயம் பெண் பூச்சியின் இறக்கைகளின் மையத்தில் ஒரு சிறிய அளவு நீல நிறம் மட்டுமே கொண்டுள்ளன. (பால் ஈருருமை). இரு பாலினருக்கும் பின் இறக்கைகளில் மெல்லிய, நீண்ட வால் மற்றும் குத கோணத்தில் இரண்டு கருப்பு புள்ளிகள் உள்ளன. இறக்கைகளின் அடிப்பகுதி காவி மற்றும் வெள்ளை அடையாளங்கள் மற்றும் பெரிய வெள்ளை ஓரங்களின் உட்புறம் காணப்படும் கோடுகள் மூலம் அலங்கரிக்கப்பட்டுள்ளது.  
பின் இறக்கையின் அடிப்பகுதியில் வால் பக்கத்தில் ஒரு இணை சிறிய கருப்பு கண் போன்ற புள்ளிகளைக் கொண்டுள்ளன. குத கோணத்தில் ஆரஞ்சு விளிம்பு புள்ளிகள் உள்ளன. இந்த சிற்றினம் *லெப்டோட்சு பிரித்தசு* ஒத்துள்ளது. மேலும் இது கேசிரியசு மார்செல்லி சிற்றினத்துடன் குழப்பமடையலாம்*.* இருப்பினும் பட்டாணி-நீலம் இரண்டு சிற்றினங்களையும் விட பெரியதாக உள்ளது.  
பெண்: மேற்புறம் சிறிது பழுப்பு நிறமாகக் காணப்படும். இரண்டு இறக்கைகளின் அடிப்பகுதியிலும், முன் இறக்கையின் உட்புறத்திலும் பளபளக்கும் நீல செதில்கள் காணப்படும். பின் இறக்கையில் ஆணில் உள்ளதைக் காணப்படும் இரண்டு புள்ளிகளுக்கிடையே இடைவெளிகள் காணப்படும். மேலும் சில வெளிர் பழுப்பு நிறப் புள்ளிகள் இறக்கையின் மேல் இருக்கும். இவை அனைத்தும் வெளிப்புறமாக நேர்த்தியான வெள்ளை இறகின் ஓரத்திற்கு முன்னர் விளிம்பு கோடு காணப்படும். தட்டு முழுவதும் இரத்த நாளங்களால் பிரிக்கப்பட்ட குறுகிய வெள்ளை பட்டை ஆணில் உள்ளதைப் போலக் கீழ்ப்புறம் காணப்படும். உணர்கொம்பு கருப்பு நிறத்தில் வெள்ளை வளையத்துடனும் தலையும் உடலும் கருப்பு-பழுப்பு நிறத்திலும், நீல நிறத்து இளம்பருவத்தில் கீழே வெள்ளை நிறத்துடன் காணப்படும்|author=சுவைன்கோ|source=லெப்பிடாப்பிடிரா இண்டிகா. தொகுதி VIII முட்டைகள் வெள்ளை நிறத்தில் பச்சை நிறத்துடன், வட்டு வடிவ வடிவத்தைக் கொண்டிருக்கும். இவை 0.5 மி.மீ. விட்டம் இருக்கலாம். இவை புரவலன் தாவரங்களின் பூ மொட்டுகளில் தனித்தனியாக இடப்படுகின்றன.  
பழைய கம்பளிப்பூச்சிகள் பச்சை அல்லது சிவப்பு-பழுப்பு, இருண்ட முதுகு பட்டையுடன் இருக்கும். இவை 14-15 மி.மீ. வரை வளர்கின்றன. கூட்டுப்புழு 9-10 மி.மீ. நீளம் வரை வளரலாம். இவை வெளிர் சாம்பல்-பழுப்பு நிறத்தில் நடுத்தர அளவிலான கரும்புள்ளிகள் மற்றும் இருண்ட முதுகுப் பட்டையுடன் காணப்படும்.  
இளம் உயிரிகள், *மெடிகாகோ*, *குரோடலேரியா*, *பாலிகலா*, *சதர்லேண்டியா*, டோலிச்சோசு, *சைட்டிசசு*, *இசுபார்டியம்* மற்றும் *லதைரசு* சிற்றின தாவரங்கள் உட்படப் பல பபேசியே சிற்றினங்களின் பூக்கள், விதைகள் மற்றும் காய்களை உண்ணும். இது *குரோடோலாரியா பாலிடாவிலும்* காணப்படுவது பதிவு செய்யப்பட்டுள்ளது.  
ஆத்திரேலியாவில், இளம் உயிரிகள் எப்போதாவது *பிராகோடெல்லா*, *இரிடொமைர்மெக்சு* அல்லது *கேம்போனோடசு* பேரினங்களில் உள்ள எறும்புகளால் கவரப்படுகின்றன.
# பட்டாணி நீலன்

## நூல் பட்டியல்

-
-
-
-
-
-
- Tom Tolman et Richard Lewington, Guide des papillons d'Europe et d'Afrique du Nord, Delachaux et Niestlé, 1997
# லாமிங்டன் சாலை

<templatestyles src="Module:Coordinates/styles.css"></templatestyles>  
1903 ஆம் ஆண்டு மற்றும் 1907 ஆம் ஆண்டுக்கு இடையில் பம்பாய் ஆளுநராக இருந்த லார்டு லாமிங்டன் என்பவரின் நினைவாக பெயரிடப்பட்ட சாலை **லாமிங்டன் சாலை** ஆகும். இச்சாலை அதிகாரப்பூர்வமாக **டாக்டர் தாதாசாகேப் பத்கம்கர் மார்க்** என்று அறியப்படுகிறது. தெற்கு மும்பையில் உள்ள கிராண்ட் சாலை இரயில் நிலையத்திற்கு அருகிலுள்ள ஒரு பரபரப்பான சாலையாகும். சாலையின் அதிகாரப்பூர்வ பெயர் அரிதாகவே பயன்படுத்தப்படுகிறது. இச்சாலை பெரும்பாலும் "மும்பையின் தகவல் தொழில்நுட்பக் கடை" என்று அழைக்கப்படுகிறது.  
லாமிங்டன் சாலை அதன் மொத்த மற்றும் சில்லறை மின்னணு பொருட்கள் சந்தைக்கு பிரபலமானது. தெருவில் உள்ள கடைகளில் அதிகபட்ச சில்லறை விலையை விட மிகக் குறைந்த விலையில் கணினி பொருட்கள், மின்னணு பொருட்கள், தொலைக்காட்சி உபகரணங்கள் மற்றும் வயர்லெசு சாதனங்களை விற்பனை செய்கின்றன. சமீபத்திய கணினி தொடர்பான பொருட்களை மட்டுமல்ல டிரான்சிசுடர்கள், மின்தேக்கிகள், கேபிள்கள், ஒலி அட்டைகள், டிவி ட்யூனர்கள் மற்றும் அடாப்டர்கள் போன்ற ரேடியோக்களுக்கான காலாவதியான மின்னணு பாகங்களையும் இச்சாலையில் விற்கிறார்கள். லாமிங்டன் சாலை, டெல்லியில் நேரு தெரு மற்றும் சென்னையில் உள்ள ரிச்சி தெருவுக்குப் பிறகு எலக்ட்ரானிக் பொருட்கள் மற்றும் சாதனங்களுக்கான இந்தியாவின் மூன்றாவது பெரிய சாம்பல் சந்தையாகும்.  
2009 ஆம் ஆண்டு மற்றும் 2013 ஆம் ஆண்டுக்கு இடையில் போலியான மென்பொருள், ஊடகம் மற்றும் பொருட்களை விற்பதற்காக அமெரிக்காவின் வர்த்தக பிரதிநிதி அலுவலகத்தால் இச்சந்தை ஒரு மோசமான சந்தையாக பட்டியலிடப்பட்டது.
# பிலிப்பீன்சு பாம்புக் கழுகு

**பிலிப்பீன்சு பாம்புக் கழுகு** (*Philippine serpent eagle*)(***இசுபிலோர்னிசு கோலோசுபிலசு***) என்பது பிலிப்பீன்சின் முக்கிய தீவுகளில் காணப்படும் கழுகுச் சிற்றினம் ஆகும். இது சில சமயங்களில் கொம்பு பாம்புக் கழுகின் (*இசுபிலோர்னிசு சீலா*) இனமாக கருதப்படுகிறது. இந்த இனம் பொதுவாக காடுழிக்கப்பட்ட இடங்கள், திறந்த வனப்பகுதிகள் மற்றும் சில சமயங்களில் பரவலான மரங்கள் கொண்ட விவசாய நிலங்களில் காணப்படுகிறது. இது பிலிப்பீசு நாட்டில் மட்டுமே காணப்படும் அகணிய உயிரி ஆகும். பலவானைத் தவிர, முக்கிய தீவுகளின் பெரும்பாலான பகுதிகளில் இந்த சிற்றினம் காணப்படுகிறது.
# பிலிப்பீன்சு பாம்புக் கழுகு

## வாழ்விடம்

பிலிப்பீன்சு பாம்புக் கழுகு முதன்மை மற்றும் இரண்டாம் நிலை காடுகளில் வாழ்கிறது. இப்பறவையானது பெரும்பாலும் வெட்டவெளிகள் மற்றும் ஆற்றுப் பள்ளத்தாக்குகள் மீது பறந்து செல்வதைக் காணலாம்.
# பிலிப்பீன்சு பாம்புக் கழுகு

## உணவு

பிலிப்பீன்சு பாம்புக் கழுகு நீர்நில வாழ்வன, ஊர்வன மற்றும் பிற இரைகளை உண்கிறது.
# பிலிப்பீன்சு பாம்புக் கழுகு

## விளக்கம்

பிலிப்பீன்சு பாம்பு கழுகு மற்ற வகை பாம்பு கழுகுகளிலிருந்து மிகவும் நன்கு வரையறுக்கப்பட்ட புள்ளிகள் மற்றும் இறக்கைகள் மூலம் வேறுபடுகிறது.
# நெருக்கடிநிலைத் தரையிறக்கம்

.]]
**நெருக்கடிநிலைத் தரையிறக்கம்** என்பது விமானத்தின் பாதுகாப்பு, செயல்பாட்டிற்கு உடனடி அல்லது தொடர்ந்து வரும் அச்சுறுத்தலை உள்ளடக்கிய நெருக்கடிநிலைக்கு ஏற்ற வகையில் ஒரு விமானம் முன்கூட்டியே தரையிறங்குவது, அல்லது விமானத்தை நிறுத்துவதற்கான ஒரு பயணி அல்லது பணியாளர்களின் திடீர் தேவையை ( மருத்துவ நெருக்கடிநிலை போன்றவை) முன்னிட்டுத் தரையிறங்குவது, ஆகும். இது பொதுவாக அருகிலுள்ள அல்லது மிகவும் பொருத்தமான விமான நிலையம் அல்லது விமானத் தளத்திற்குக் கட்டாயமாகத் திருப்பி விடப்படுவதை உள்ளடக்குகிறது அல்லது விமானம் ஒரு விமானநிலையத்தை அடைய முடியாவிட்டால், விமான நிலையம் அல்லாத இடங்களில் தரையிறங்கலையும் உள்ளடக்கும். விமானநிலையத்தில் தரையிறங்குதல் . நெருக்கடிநிலை அறிவிப்பின்போது, மற்ற அனைத்து விமான நடவடிக்கைகளையும் விட, விமானப் போக்குவரத்துக் கட்டுப்பாட்டின் கீழ் உள்ள விமானங்களுக்கு முன்னுரிமை அளிக்கப்படும்.
# நெருக்கடிநிலைத் தரையிறக்கம்

## வகைகள்

விமானங்களுக்கான பல்வேறு வகையான நெருக்கடிநிலைத் தரையிறக்கங்களில் திட்டமிட்ட தரையிறக்கம் அல்லது திட்டமிடப்படாத தரையிறக்கம் என இருவகைகள். உள்ளன:  
- *கட்டாயத் தரையிறக்கம்* - இது தொழில்நுட்ப சிக்கல்கள் காரணமாக விமானம் தரையிறங்க வேண்டிய கட்டாயத்தில் உள்ள நிலையாகும். ஒருபெரிய கணினி தோல்வி ஏற்பட்டிருக்கலாம் அல்லது உடனடி ஏற்படவுள்ளதாக இருக்கலாம் என்பதால், எங்கு இருந்தாலும், விரைவில் தரையிறங்குவது முன்னுரிமை யாகும். பொறிகள், நீரியக்கவியல் அல்லது இறங்கும் பல்லிணைகள் போன்ற முதன்மை அமைப்புகளின் தோல்வி அல்லது சிதைவால் இது ஏற்பட்டால் ஓடுபாதை உள்ள இடத்தில் தரையிறங்க முயற்சிக்க வேண்டும், ஆனால்ஆத்தகைய் இடம் எதுவும் கிடைக்கவில்லையெனில். விமானி முதலில் விமானத்தை தரைக்குக் கொண்டு செல்ல முயலவேண்டும், இது கப்பலில் உள்ளவர்களுக்கு காயம் அல்லது இறப்பு ஏற்படுவதற்கான வாய்ப்பைக் குறைக்கவும். விபத்து அல்லது தள்ளிவைக்கும் வானிலை, சூழ்நிலைக் காரணிகளைத் தவிர்க்கவும் விமானம் இன்னும் பறக்கக்கூடியதாக இருக்கும்போதே கூட கட்டாயத் தரையிறக்கவேண்டியும் ஏற்படலாம்.
- *முன்னெச்சரிக்கை தரையிறக்கம்* தகவல் மட்டுப்படுத்தப்பட்ட ஓர் இடத்தில் செய்யும்
- திட்டமிட்ட தரையிறக்கம் ஆகும். இது விமான இயக்கத்தின்போது எதிர்பாராத மாற்றங்களாலோ அல்லது இயல்பற்ற அல்லது நெரூக்கடிநிலைச் சூழ்நிலைகளாலோ கூட இருக்கலாம். இது விமானத்தில் உள்ள சிக்கல்கள் அல்லது மருத்துவ அல்லது காவல் நெருக்கடிநிலையாலும் இருக்கலாம். விமானி விரைவில் தரையிறங்கும் இடத்தைக் கண்டுபிடித்து ஆய்வு செய்து, விமான நிலைமைகள் மோசமடைதல், வானிலை மோசமடைதல் அல்லது பிற காரணிகளால் கூடுதல் வரம்புகள் விதிக்கப்படுதல் வாய்ப்புகள் ஏற்படுமுன் தரையிறக்கவேண்டும்..
- *தள்ளிவிடுதல்* தண்ணீரில் மட்டுமே நடக்கும் கட்டாயத் தரையிறக்கம் ஆகும். முடக்கப்பட்ட விமானம் நீரின் மேற்பரப்பு வந்த பிறகு, நீரில் இறக்கப்படும். விமானம் மிதக்க வடிவமைக்கப்படாவிட்டால் பெரும்பாலும் மூழ்கிவிடும்; இருப்பினும் அது சிதைவைப் பொறுத்து சில மணிநேரம் மிதக்கவும் கூடும்.
# நெருக்கடிநிலைத் தரையிறக்கம்

## வழிமுறைகள்

கட்டாயமாக தரையிறங்கும் போது பொறியின் திறன் இல்லை என்றால், ஒரு நிலையான இறக்கை விமானம் மிதந்தபடி நகர்கிறது, அதே சமயம் சுழலும் சிறகுகள் கொண்ட விமானம் (உலங்கூர்தி ) கட்டுப்பாட்டைப் பேண விமானத்தைக் காற்று வேகத்திற்கு ஏற்ற உயரத்தில் நிலைநிறுத்தி மெல்ல தரைக்குத் தானாகச் செல்கிறது . விமானிகள் பெரும்பாலும் "உருவகப்படுத்தப்பட்ட கட்டாயத் தரையிறக்கங்களை" பயிற்சி செய்கிறார்கள், இதில் பொறியின் செயலிழப்பும் கூட உருவகப்படுத்தப்படுகிறது. விமானி தரையிறங்கும் பகுதியைத் தேர்ந்தெடுத்து அதன் சிறந்த மிதக்கும் வேகத்தில் விமானத்தை மிதக்கவிட்டு விமானத்தைப் பாதுகாப்பாக தரைக்குக் கொண்டு செல்ல வேண்டும்.  
விமானத்தின் ஊர்தல் அல்லது தன்னியக்கத் தொலைவுக்குள் பொருத்தமான தரையிறங்கும் இடம் இருந்தால், திட்டமிடப்படாத தரையிறக்கம் பெரும்பாலும் விமானத்திற்கு காயங்களோ அல்லது குறிப்பிடத்தக்க சிதைவோ ஏற்படுத்தாது, ஏனெனில் இயங்கும் விமானங்கள் பொதுவாக தரையிறங்கும் போது திறனைப் பயன்படுத்துவதில்லை. இலகுவகை விமானங்கள் பெரும்பாலும் வயல்கள், சாலைகள் அல்லது சரளை ஆற்றங்கரைகளில் (அல்லது தண்ணீரில், அவை மிதவை பொருத்தப்பட்டிருந்தால்) பாதுகாப்பாக தரையிறங்கலாம்; ஆனால் நடுத்தர, உயரெடை விமானங்களுக்கு பொதுவாக நீண்ட, செவ்விய ஓடுதள மேற்பரப்புகள் தேவைப்படுகின்றன, ஏனெனில் அவற்றின் உயர் எடை யும் அதிக தரையிறங்கும் வேகமுமே இதற்குக் கரணங்களாகும். எனவே, பெரும்பாலான பன்னாடுலாவும் விமானிகள் தற்போதைய நடைமுறையில் வழக்கமான தங்கள் தளத்திலிருந்து விலகியே இறங்குகிறார்கள்.
# நெருக்கடிநிலைத் தரையிறக்கம்

## கட்டாயத் தரையிறங்கும் ஆராய்ச்சி

2003 ஆம் ஆண்டு முதல், ஆளில்லா வான்வழி ஊர்திகள் கட்டாயமாக தரையிறங்குவதைத் தன்னாட்சி முறையில் செயல்படுத்துவதற்கான ஆராய்ச்சி நடத்தப்பட்டது.
# திரைன் குவிசுட்டு

**திரைன் குவிசுட்டு** (*Trine Qvist*) (பிறப்பு: 8 சூன் 1966) டென்மார்க் நாட்டின் சுருள்வு விளையாட்டு வீராங்கனையாவார். இவர் ஒலிம்பிக் போட்டியில் வெள்ளிப் பதக்கம் வென்றுள்ளார். நாகானோ நகரத்தில் 1998 ஆம் ஆண்டு நடைபெற்ற குளிர்கால ஒலிம்பிக்கில் திரைன் குவிசுட்டு வெள்ளிப் பதக்கம் வென்றார்.
# வர்ஜூஸ்

**வர்ஜூஸ்** (*Verjuice*) என்பது பழுக்காத திராட்சை, நண்டு-ஆப்பிள்கள் அல்லது மற்ற புளிப்புப் பழங்களை அழுத்தி தயாரிக்கப்படும் அதிக அமிலத்தன்மை கொண்ட சாறு ஆகும். சில நேரங்களில் எலுமிச்சை அல்லது சிவந்த பழச்சாறு, மூலிகைகள் அல்லது நறுமணப்பொருள் சுவையை மாற்றும். இடைக்காலத்தில், இது மேற்கு ஐரோப்பா முழுவதும் சுவைச்சாறுகளில் ஒரு மூலப்பொருளாக, ஒரு சுவையூட்டியாக அல்லது தயாரிப்புகளில் பூச்சுகளை நீக்கவும் பரவலாகப் பயன்படுத்தப்பட்டது. தென் அமெரிக்க நாடுகளில் இது இன்னும் அதிகமாக பயன்படுத்தப்படுகிறது.  
நவீன சமையல்காரர்கள் பழப்பச்சடி அலங்காரங்களில் மதுவை பச்சடியுடன் பரிமாறும் போது அமில மூலப்பொருளாக வர்ஜூஸைப் பயன்படுத்துகின்றனர். ஏனெனில் இது மது, காடி அல்லது எலுமிச்சை சாறு போன்றவற்றுடன் "போட்டியிடாமல்" ஒப்பிடக்கூடிய புளிப்பு சுவை கூறுகளை வழங்குகின்றது.  
வர்ஜூசிற்கு மத்தியகாலப் பிரெஞ்சு மொழியில் "பச்சை சாறி' என்று பொருள். அராபிய மொழியில் "ஹுஸ்ரூம் (حصرم)" என்று அழைக்கபட்டது: மேலும் இது சிரிய மற்றும் லெபனான் உணவு வகைகளில் அதிகம் பயன்படுத்தப்படுகிறது.
# வர்ஜூஸ்

## நவீன மறுமலர்ச்சி

ஆத்திரேலிய  சமையல்காரரான மகீ பியர் 1984 இல் வணிக ரீதியான தயாரிப்பைத் தொடங்கியபோது வர்ஜூஸைப் பிரபலப்படுத்தத் தொடங்கினார்.
# சுலாவெசி பாம்புக் கழுகு

**சுலாவெசி பாம்புக் கழுகு** (*Sulawesi serpent eagle*)(*இசுபிலோர்னிசு உருபிபெக்டசு*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை சிற்றினமாகும். இது இந்தோனேசியாவில் உள்ள சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# மலை பாம்புக் கழுகு

**மலை பாம்புக் கழுகு** (*Mountain serpent eagle*)(*இசுபிலோர்னிசு கினாபலுயென்சிசு*), கினாபாலு பாம்பு கழுகு என்றும் அழைக்கப்படுகிறது. இது வடக்கு போர்னியோவில் காணப்படும் கொன்றுண்ணிப் பறவையாகும். இது உயரத்தில் காணப்படுகிறது. காட்டில், குறிப்பாக இதன் வளர்ச்சி குன்றியதாக இருக்கும். இவற்றின் பரவலில் ஒன்றுடன் ஒன்று சேரும் இடத்தில், கொண்டை பாம்புண்ணிக் கழுகு பொதுவாகக் குறைந்த உயரத்தில் காணப்படும். மலை பாம்புக் கழுகு, கொண்டை பாம்புண்ணிக் கழுகின் போர்னிய துணையினத்தை விட அடர் நிறத்திலானது.  
மலை பாம்புக் கழுகு வாழ்விட இழப்பால் அச்சுறுத்தப்படுகிறது. இருப்பினும், இவை கினாபாலு தேசிய பூங்கா மற்றும் குனுங் முலு தேசிய பூங்காவில் காணப்படுகின்றன. இவற்றின் உயரமான வாழ்விடங்கள் பொதுவாக மரம் வெட்டுவதற்கும் விவசாயத்துக்கும் பயன்படுத்த வழிவகை இல்லாததால் இதன் வரம்பில் பாதுகாப்பாக உள்ளது.
# இசுபிலோர்னிசு

***இசுபிலோர்னிசு*** (*Spilornis*) என்பது அசிபிட்ரிடே குடும்பத்தில் உள்ள கொன்றுண்ணிப் பறவை பேரினமாகும். முதிர்ச்சியடைந்த பறவைகள் அனைத்தும் அடர்நிற கொண்டைகளுடன் பிரகாசமான மஞ்சள் கண்களையும் அலகுப்பூவினையும் கொண்டது. இந்த நடுத்தர அளவிலான இரைவாரிச் செல்லும் பறவை தெற்கு ஆசியாவின் காடுகளில் காணப்படுகின்றன. இவை பாம்பு-கழுகுகள் என்று அழைக்கப்படுகின்றன. *திரையோட்ரியோர்கிசு* மற்றும் *யூட்ரியோர்கிசு* பேரினத்தினைச் சேர்ந்த இரண்டு ஆப்பிரிக்கச் சிற்றினங்களுடன் இதன் பொதுப் பெயர் பகிரப்பட்டுள்ளது.
# இசுபிலோர்னிசு

## சிற்றினங்கள்

பாரம்பரியமாக வரையறுக்கப்பட்டபடி, இந்த பேரினத்தில் 6 சிற்றினங்கள் உள்ளன. பல சிறிய தீவு பறவைகள், பொதுவாகக் கொண்டை பாம்புண்ணிக் கழுகு குழுவில் சேர்க்கப்பட்டவை , தனி சிற்றினங்களாகப் பிரிக்கப்பட வேண்டும் என்று முன்மொழியப்பட்டது.
| *இசுபிலோர்னிசு எல்கினி* | அந்தமான் பாம்புக் கழுகு | தென்கிழக்கு இந்தியாவில் உள்ள அந்தமான் தீவுகள் |
| --- | --- | --- |
| *இசுபிலோர்னிசு குளோசி* | பெரிய நிக்கோபார் பாம்புண்ணிக் கழுகு | பெரிய நிக்கோபார் இந்தியத் தீவு |
| *இசுபிலோர்னிசு உரூபிபெக்டசு* | சுலாவெசி பாம்பு கழுகு | இந்தோனேசியாவில் சுலாவெசி |
| *இசுபிலோர்னிசு சீலா* | கொண்டை பாம்புண்ணிக் கழுகு | இந்தியத் துணைக்கண்டம், தென்கிழக்கு ஆசியா மற்றும் கிழக்குகாசியா முழுவதும் |
| *இசுபிலோர்னிசு கோலோசுபிலசு* | பிலிப்பீன்சு பாம்புக் கழுகு | பிலிப்பீன்சு |
| *இசுபிலோர்னிசு கினாபாலுயென்சிசு* | மலை பாம்புக் கழுகு | வடக்கு போர்னியோ |
# வினோத் அதானி

**வினோத் சாந்திலால் அதானி (** Vinod Shanthilal Adani ) துயாய் நாட்டில் வாழும் இந்தியாவைச் சேர்ந்த பில்லியனர் தொழிலதிபர் ஆவார். 2022 ஆம் ஆண்டின் பிற்பகுதியில், ஆருன் இந்தியா பணக்காரர் பட்டியலின்படி, இவர் இந்தியாவில் வாழாத பணக்காரஇந்தியர் என்றும், ஒட்டுமொத்தமாக ஆறாவது பணக்கார இந்தியராகவும், ₹ 169,000 கோடி (அமெரிக்க $20.42 பில்லியன்) சொத்துக்களுடன் இருப்பவராக விவரிக்கப்பட்டார். இந்திய பில்லியனர் கவுதம் அதானியின் அண்ணன் என்பது குறிப்பிடத்தக்கதாகும்.  
அதானி 1994 ஆம் ஆண்டு முதல் முதல் துபாயில் வசித்து வருகிறார். துபாய், சகார்த்தா மற்றும் சிங்கப்பூரில் வர்த்தக வணிகங்களை நிர்வகித்தும் வருகிறார்.  
2021 ஆம் ஆண்டில் , *இந்தியா டுடே* இவரை பனாமா ஆவணங்களில் பட்டியலிட்டதாகக் குறிப்பிட்டது. 2023 ஆம் ஆண்டில், இண்டன்பர்க்கு ரிசர்ச் இவரது வணிக நடவடிக்கைகளை விமர்சித்து ஒரு அறிக்கையை வெளியிட்டது.
# கட்டாயத் தரையிறக்கம்

ஒரு **கட்டாய தரையிறக்கம்** என்பது விமானியின் கட்டுப்பாட்டிற்கு வெளியே உள்ள காரணிகளின் கீழ் செய்யப்படும் ஒரு விமானம் தரையிறங்குதலாகும், அதாவது இயந்திரங்கள், அமைப்புகள், கூறுகள் அல்லது வானிலை போன்றவற்றின் தோல்வி, தொடர்ந்து பறப்பது சாத்தியமற்றநிலை ஆகிய நிலைகளில் இது நிகழும். இருப்பினும், இந்தச் சொல்லில் இடைமறிப்பால் கட்டாயப்படுத்தப்பட்ட தரையிறக்கமும் அடங்கும்.
நீரில் தரையிறங்கியது]]
ஒரு விமானம் விரோதமான வெளிநாட்டு எல்லைக்குள் வழிதவறிச் சென்றால் , அது பலத்தைப் பயன்படுத்துவதன் மூலம் அல்லது அச்சுறுத்தலின் மூலம் தரையிறங்க வேண்டிய கட்டாயம் ஏற்படலாம். சர்வதேச சிவில் விமானப் போக்குவரத்து குறித்த சிகாகோ மாநாட்டில் இணைப்பு 2 இல் "குறுக்கீடு நிகழ்வில் பயன்படுத்துவதற்கான சமிக்ஞைகள்" பற்றிய வழிகாட்டுதல் உள்ளது.  
வட்டாரத்தின் வான்வெளினது நிலவும்மாநிலத்தின் இறையாண்மையின் கீழ் உள்ளதால், அம்மாநில உள்நாட்டுச் சட்டம், ஊடுருவும் விமானங்களின் நடவடிக்கையை ஒழுங்குபடுத்தும். பின்விளைவுகளில் பின்வருவன அடங்கும்:
# அரேபியச் சிலம்பன்

**அரேபியச் சிலம்பன்** (*Arabian babbler*)(***ஆர்கியா சுகுவாமிசெப்சு***) என்பது *துர்டோயிட்சு* பேரினத்தில் சமீபத்தில் இணைக்கப்பட்ட பறவை சிற்றினம் ஆகும். இது மத்திய கிழக்கில் வறண்ட ஸ்க்ரப் கூடு கட்டி வசிக்கும் பறவையாகும். இது ஒப்பீட்டளவில் நிலையான குழுக்களில் ஒன்றாக வாழ்கிறது.
# அரேபியச் சிலம்பன்

## வகைப்பாட்டியல்

அரேபியச் சிலம்பன் முன்னர் *துர்டோயிட்சு* பேரினத்தில் வைக்கப்பட்டன. ஆனால் 2018-ல் விரிவான மூலக்கூறு தொகுதி வரலாற்று ஆய்வின் வெளியீட்டைத் தொடர்ந்து, இது உயிர்த்தெழுந்த *ஆர்கியா* பேரினத்திற்கு மாற்றப்பட்டது.  
லியோத்ரிச்சிடே குடும்ப சிற்றினங்கள் முதன்மையாக எத்தியோப்பியன் மற்றும் ஓரியண்டல் பகுதிகளில் காணப்படுகிறது. ஆனால் *துர்டோயிட்சு* மற்றும் *ஆர்கியா* பேரினச் சிற்றினங்கள் சில வெப்பமண்டலத்திற்கு வடக்கே உள்ள பாலேர்க்டிக் மண்டலத்தில் ஊடுருவியுள்ளன. இங்கு இவை வடக்கு மற்றும் கிழக்கு ஆப்பிரிக்கா, இந்தியா மற்றும் மத்திய கிழக்கு நாடுகளில் வறண்ட பகுதிகளில் வாழ்கின்றன.
# அரேபியச் சிலம்பன்

## விளக்கம்

அரேபியச் சிலம்பன் நீளத்துடன் இறக்கை நீட்டத்துடன் எடையுடையது. இது மிகவும் நீண்ட வளைந்த அலகு, நீண்ட வால், வட்டமான இறக்கைகள் மற்றும் வலுவான கால்கள் மற்றும் பாதங்களைக் கொண்டுள்ளது. இறகுகள் மேலே சாம்பல்-பழுப்பு நிறத்திலும், கீழே வெளிர் நிறத்திலும் காணப்படும். முதுகில் கருமையான கோடுகள் காணப்படும். தொண்டை வெண்மையாக இருக்கும். இவை விசில், தில்லுமுல்லுகள் மற்றும் அரட்டை அடித்தல் உள்ளிட்ட பல்வேறு ஓசைகளை எழுப்புகின்றன.
# அரேபியச் சிலம்பன்

## பரவலும் வாழிடமும்

அரேபியச் சிலம்பன் மரங்கள் மற்றும் புதர்களுடன் கூடிய வறண்ட நதிப் படுக்கைகளில் குடியேற விரும்புகின்றன. இது கிழக்கு, தெற்கு மற்றும் மேற்கு அரேபியாவில் காணப்படுகிறது. அரேபியச் சிலம்பன் ஐக்கிய அரபு அமீரகம், ஓமான், யெமன் மற்றும் மேற்கு சவுதி அரேபியாவில் காணப்படுகிறது. ஆனால் தீபகற்பத்தின் மத்திய மற்றும் வடகிழக்கு பகுதிகளில் இல்லை. இதன் வாழிட வரம்பு வடக்கே ஜோர்தான், இஸ்ரேல் மற்றும் கிழக்கு சினாய் தீபகற்பம் வரை நீண்டுள்ளது. இது யெமனில் கடல் மட்டத்திலிருந்து 2800 மீட்டர் உயரத்தில் வறண்ட புதர் மற்றும் புன்னிலத்தில் வாழ்கிறது.
# அரேபியச் சிலம்பன்

## நடத்தை

சிலம்பன்கள் ஒன்றாக நடனமாடும். ஒன்றாகக் குளிக்கும். ஒன்றையொன்று ஆரத்தழுவும். தங்களை தாங்களாகவே சுத்தம் செய்துகொள்ளும். மேலும் சில சமயங்களில் மற்றொரு சிலம்பனுக்கு உதவுவதற்கான பாக்கியத்திற்காக ஒருவருக்கொருவர் மோதலில் ஈடுபடுகிறார்கள். இவை தங்கள் சகாக்களுக்கும் உணவளிக்கலாம். இந்த விசித்திரமான நடத்தை, விலங்குகளிடையே உள்ள நற்பண்பு பற்றிய நெறிமுறைக் கோட்பாடுகளுக்கான சிறந்த எடுத்துக்காட்டு.  
1970களில் தொடங்கி, அமோட்ஸ் ஜஹாவி சிலம்பனின் நடத்தைக் குறித்து ஆய்வு செய்து வருகிறார். சமிக்ஞை கோட்பாடு மற்றும் அதன் தொடர்பு, ஊனமுற்றோர் கொள்கைக்கு வழிவகுத்தது. சிலம்பன்கள் குறிப்பாக நற்பண்புள்ள விலங்குகளாகக் கருதப்பட்டாலும், ஜஹாவி தனது கோட்பாட்டின்படி இவற்றின் நடத்தைகளை மறுபரிசீலனை செய்தார். இவ்வாறு, ஜாஹவி (1974) அரேபியச் சிலம்பன் உதவியாளர்களால் குஞ்சுகளுக்கு உணவளிப்பது, குழுவிற்குள் சமூக கௌரவத்தைப் பெறுவதற்கு உதவியாளரின் சமிக்ஞையாகச் செயல்படுகிறது என்று கோட்பாட்டின்படி கூறினார்.  
யிட்சாக் பென்-மோச்சா இஸ்ரேலின் ஷெசாஃப் நேச்சர் காப்பக பகுதியில் அரேபிய சிலம்பன்களை ஆய்வு செய்துள்ளார். இவற்றின் ஓசை மற்றும் அசைவுகள் மூலம் தம் குஞ்சுகளை புதிய தங்குமிடத்திற்குச் செல்ல ஊக்குவிக்க வயதுவந்த சிலம்பன்கள் பயன்படுத்திய செயல்பாட்டில் வேண்டுமென்றே தொடர்புகொள்வதற்கான ஆதாரங்களைக் கண்டறிந்துள்ளார்.
# அரேபியச் சிலம்பன்

## நடத்தை

### குழு அமைப்பு மற்றும் இனப்பெருக்க உயிரியல்

அரேபியச் சிலம்பன்கள் கூட்டு வாழ்க்கையினை மேற்கொள்கின்றன. இவை குழுக்களாக வாழ்கின்றன. தம் வாழிட வரம்பினை ஆண்டு முழுவதும் பாதுகாக்கின்றன. ஒரு குழுவில் இரண்டு முதல் 10 சிலம்பன்கள் வரை குழுவிற்குக் குழு மாறுபடும். இவை பிரதேச குழு அளவு மற்றும் அண்டை குழுக்களின் இருப்புடன் வேறுபடுகின்றன. குழுவில் ஒரு இனப்பெருக்க இணை மற்றும் பிற இனப்பெருக்கம் செய்யாத உறுப்பினர்களைக் கொண்டிருக்கின்றன. இவை நேரடி சந்ததியினர் அல்லது நெருங்கிய உறவினர்களாக இருக்கலாம். உதவியாளர்கள் பொதுவாக இனப்பெருக்கம் செய்வதில்லை. ஆனால் இவை சந்ததிகளை வளர்ப்பதில் பங்கேற்கின்றன. அதாவது உணவை வழங்குவதோடு, அடைகாத்தல், பிரதேச பாதுகாப்பு மற்றும் வேட்டையாட வரும் பிற தீங்குயிரிகளுக்கு எதிரான பாதுகாப்பு போன்ற பிற பெற்றோரின் நடத்தையினைக் கொண்டுள்ளன.  
இனப்பெருக்க இணை உதவியாளர்களின் தொடர்பின்படி குழுக்கள் பெயரிடப்பட்டுள்ளன:  
1. எளிய குழு: அனைத்து உதவியாளர்களும் இனப்பெருக்க இணையின் நேரடி சந்ததியினர்.
1. பலகேசரமுள்ள குழு: உதவியாளர்களில் சாத்தியமான ஆண் வளர்ப்பாளர்களும் அடங்குவர்
1. பலதார மணம் சார்ந்த குழு: உதவியாளர்களில் சாத்தியமான பெண் வளர்ப்பாளர்கள் உள்ளனர்
1. சிக்கலான குழு: இது இரு பாலினருக்கும் தொடர்பில்லாத உதவியாளர்களைக் கொண்டுள்ளது.
# அரேபியச் சிலம்பன்

## நடத்தை

### கூடு

சிலம்பன்கள் மரம் அல்லது புதரின் அடர்த்தியான பகுதியில் திறந்த கோப்பை வடிவ கூடுகளைக் கட்டுகின்றன. இவற்றின் இனப்பெருக்க காலம் பொதுவாக பிப்ரவரியில் தொடங்கி சூலை வரை மாறுபடும். இதனை இப்பகுதியின் பருவ மழை மற்றும் உணவு ஒழுங்குபடுத்துகிறது. இவை ஆண்டு முழுவதும் இணை சேருகின்றன. முட்டைகள் பொதுவாகப் பிப்ரவரி முதல் சூலை வரை இடப்படும். பெரும்பாலான அடையில் நான்கு முட்டைகள் உள்ளன. இவை தொடர்ச்சியாக நாட்களில் இடப்படும். அடைகாத்தல் வழக்கமாகக் கடைசி முட்டையை இட்ட பிறகு தொடங்கி குஞ்சுகள் பொரிக்கும் வரை 14 நாட்களுக்குத் தொடரும். குஞ்சுகள் குஞ்சு பொரித்த 14 நாட்களுக்குப் பிறகு வெளியேறும்.
# அரேபியச் சிலம்பன்

## நடத்தை

### உணவு

சிலம்பனின் உணவில் பல்வேறு முதுகெலும்பில்லாத (பெரும்பாலும் கணுக்காலி), சிறிய முதுகெலும்பு உயிரிகள் (பல்லிகள், தரைப்பல்லி, பாம்புகள்) மற்றும் தேன், பூக்கள், பெர்ரி, இலைகள் மற்றும் விதைகள் போன்ற தாவர பொருட்கள் அடங்கும்.
# முடக்கநிலைத் தரையிறக்கம்

**முடக்கநிலைத்** தரையிறக்கம் என்பது ஒரு விமானம் அதன் அனைத்து உந்துவிசை திறனையும் இழந்து தரையிறங்க வேண்டிய கட்டாயத்தில் இருக்கும் போது கட்டாயமாக தரையிறங்கும் ஒரு வகை ஆகும். ஸ்டிக் என்பது பெரும்பாலான விமானங்களில் இயந்திரத் திறன் இல்லாமல் முழுமையாகவோ அல்லது பகுதியாகவோ செயல்படும் விமானக் கட்டுப்பாடுகளைக் குறிக்காது , ஆனால் அது மரபான மர உந்துநெம்புகோலைக் குறிக்கிறது , இது திறன் இல்லாத ஒரு முடக்கநிலைக் குச்சியாக இருக்கும். ஒரு விமானி ஒரு விமானத்தை அவசரமாக தரையிறக்கும்போது , அதன் சில அல்லது அனைத்து உந்துவிசை திறனும் இன்னும் கிடைக்கிறது என்றால், இந்தத் தரையிறக்கம் முன்னெச்சரிக்கை தரையிறக்கம் என்று அழைக்கப்படுகிறது.  
அனைத்து நிலையான இறக்கைகள் கொண்ட விமானங்களும் எந்த இயந்திரத் திறனும் இல்லாமல் மிதக்க சில திறனைக் கொண்டுள்ளன. அதாவது அவை ஒரு கல் போல நேராக கீழே விழுவதில்லை , மாறாக இறங்கும் போது கிடைமட்டமாக தொடர்ந்து மிதந்தபடி இறங்குகின்றன. எடுத்துக்காட்டாக , 15:1 என்ற கிளைடு விகிதத்துடன் ஒரு போயிங் 747 - 200 விமானம் , 10,000 மீட்டர் (33,000 ) உயரத்தில் இருந்து கிலோமீட்டர் (93 மைல்) குத்துயரம் பறக்க முடியும். திறனை இழந்த பிறகு , விமானியின் குறிக்கோள் ஒரு பாதுகாப்பான காற்றின் வேகத்தை பேணுவதும் , இறங்கும் விமானத்தை மிகவும் பொருத்தமான தரையிறங்கும் இடத்திற்கு பறக்கவிடுவதும் ஆகும். தரையிறங்கும் சாத்தியமுள்ள இடங்களில் இறங்கல், திறந்திருக்கும் பகுதிக் குத்துயரம், உள்ளூர் நிலப்பரப்பு, விமானத்தின் பொறி, திறனிலா மிதப்புத் திறன்கள், நிலவும் காற்றின் வேகம், பல்வேறு உயரங்களில் காற்று வேகம் ஆகியவற்றைப் பொறுத்தது. ஒரு நிலையான இறக்கைகள் கொண்ட விமானத்தை பறக்கவிடக் கற்றுக்கொள்வதன் ஒரு பகுதி , இயந்திரத் திறன் இல்லாமலே பாதுகாப்பாக பறக்கும் திறனை நிறுவதாகும். கிளைடர்கள் ஒரு துணை மோட்டார் இல்லையென்றால் , அவர்கள் பறக்கும் அனைத்து விமானங்களும் திறன் இல்லாமல் ஆக்கப்படுகின்றன , மேலும் பயிற்சி பெற்ற விமானிகள் காற்றில் இருந்து அவர்கள் தேர்ந்தெடுக்கும் எந்த இடத்திலும் தரையிறங்க முடியும்.  
முடக்கநிஅலைத் தரையிறக்கத்தின் வெற்றி பெரும்பாலும் பொருத்தமான தரையிறங்கும் பகுதிகள் கிடைக்கும் தன்மையைப் பொறுத்தது. ஒரு திறமையான விமானி ஒப்பீட்டளவில் இலகுவான மெதுவான விமானத்தை ஒரு தட்டையான களம் அல்லது ஓடுபாதையில் பறக்கவிடுவது இயல்பான தரையிறக்கத்திற்கு வழிவகுக்கும் , ஏனெனில், இதற்கான வழிமுறை அரியது அன்று;, வேகமும் உயரமும் குறித்த கடுமையான கவனமும் நல்ல தீர்ப்பும் மட்டுமே தேவைப்படுகிறது. உயரெடையும் வேகமும் உள்ள விமானம் அல்லது மலைகளில் அல்லது மரங்களில் பறக்கும் விமானம் கணிசமான சிதைவை ஏற்படுத்தக்கூடும்.  
உலங்கூர்திகளில் , ஒரு கட்டாயத் தரையிறக்கம் தன்னியக்கமாக நடக்கும் , ஏனெனில் ஹெலிகாப்டர் அதன் சுழலியை இறக்கும் போது கட்டற்றுச் சுழல விடுவதன் மூலம் பறக்கிறது , இதனால் தூக்குவிசை உருவாக்கப்படுகிறது.
# முடக்கநிலைத் தரையிறக்கம்

## ஒற்றை இயந்திரச் செயலிழப்பு

ஒரு ஒற்றை இயந்திர விமானம் இயந்திர செயலிழப்பை சந்திக்கும் போது அது ஒரு முடக்கநிலைத் தரையிறக்கத்தை செய்ய வேண்டும். விமானி பின்னர் காற்றின் வேகத்தை இழக்கும் இடர் நேர வாய்ப்பு உருவாகிவிடும். இத்னால், மிக வேகமாக உயரத்தை இழக்க நேரிடும். மேலும் மோசமாக கையாளப்படும்போது கட்டுப்பாட்டையும் இழக்கும். விமான மூக்குப் பகுதியை அதன் உகந்த புள்ளிக்கு அப்பால் இழுத்துச் செல்வதன் மூலம் கிளைடை நீட்டுவது விமானத்தை வேகமாக இறங்கச் செய்ய்துவிடும்.  
விமானம் புறப்பட்ட சிறிது நேரத்திலேயே இயந்திரத்தின் தறனை இழந்தால் , விமானி (விமானிகள்) தங்கள் விருப்ப மதிப்பீட்டைச் செய்ய வேண்டும். குறைந்த உயரத்தில் விமான நிலையத்திற்குத் திரும்ப முயற்சிப்பது இடரானது. இந்த " சாத்தியமற்ற திருப்பம் " பல விமானிகளைக் கொன்றுவிட்டது , ஏனெனில் இது ஒரு விபத்தை ஏற்படுத்தும் , அதே நேரத்தில் நேராக தரையிறங்குவது (அல்லது தொடக்க விமானப் பாதையின் சில பாகை சாய்வுக்குள் இறங்குவது) உயிர்தப்பக்கூடியதாக அமையும்.
# முடக்கநிலைத் தரையிறக்கம்

## பயணிகள் விமானத்தின் முடக்கநிலைத் தரையிறக்கங்கள்

பெரிய தாரை விமானங்கள் வெற்றிகரமாக முடக்கநிலைத் தரையிறக்கத்தை நடத்திய பல நன்கு அறியப்பட்ட நிகழ்வுகள் உள்ளன.  
- கிம்லி கிளைடர் 1983, ஜூலை 23 ஏர் கனடா போயிங் 767 மாண்ட்ரீலில் இருந்து எட்மண்டனுக்கு செல்லும் வழியில் எரிபொருள் தீர்ந்தது. வின்னிபெக் நகருக்கு ஒரு திசைதிருப்பலை முடிக்க விமானத்தில் போதுமான கிளைடு வரம்பு இல்லை , ஆனால் கிம்லியில் (இப்போது இன்டர்லேக் டிராக்வே) ஒரு முன்னாள் விமான நிலையத்தில் வெற்றிகரமாக முடக்கநிலையில் தரையிறங்க முடிந்தது , அங்கு ஓடுபாதையில் ஒரு இழுவை பந்தய நிகழ்வு நடந்து கொண்டிருந்தது.
- 1988 மே 24: பெலிஸ் நகரத்திலிருந்து நியூ ஆர்லியன்ஸ் - லூசியானா - அமெரிக்காவிற்கு பயணித்த ஒரு போயிங் 737 - 300 விமானம் , இரண்டு பொறிகளிலும் திறனை இழந்தது , ஆனால் கிழக்கு நியூ ஆர்லியன்சின் மைக்கவுத் பகுதியில் நாசாவின் மைக்கவுத் பூட்டுதல் இடத்தின் ஒரு புல் தடுப்பில் வெற்றிகரமாக முடக்கநிலையில் தரையிறங்கியது.
- ஸ்காண்டிநேவிய ஏர்லைன்ஸ் விமானம் 751/27 டிசம்பர் 1991: மெக்டோனெல் டக்ளஸ் எம். டி - 81 இல் உள்ள இரண்டு பொறிகளும் அவற்றில் உறிஞ்சப்பட்ட இறக்கைகளின் பனிக்கட்டியால் அழிக்கப்பட்டன. அது முதலில் மரங்கள் நிறைந்த உறைந்த வயலில் தரையிறங்கியது , அதில் இருந்த அனைவரும் உயிர் தப்பினர்.
- கபாக் - லாயிட் விமானம் 3378/12 ஜூலை 2000: கிரீட்டிலிருந்து கனோவர் செல்லும் வழியில் ஒரு ஏர்பஸ் ஏ 310 ஒரு தரையிறங்கும் பல்ணைச் சிக்கலை அடைந்தது , அதைத் தொடர்ந்து எரிபொருள் குறைப்புவழி வியன்னாவில் முடக்கநிலையில் தரையிறங்கியது.
- ஏர் டிரான்சாட் விமானம் 236/24 ஆகஸ்ட் 2001: ஒரு ஏர் டிரான்சாட் ஏர்பஸ் ஏ330 டொராண்டோவில் இருந்து லிஸ்பனுக்கு வடக்கு அட்லாண்டிக் முழுவதும் பறக்கும் போது எரிபொருள் தீர்ந்தது. விமானக் குழுவினர் கிலோமீட்டர் (75 மைல்) தூரத்திற்கு மேல் பறந்து அசோர்சில் உள்ள ஒரு படைத்துறை விமானத் தளத்தில் ஒரு முடக்கநிலைத் தரையிறக்கம் செய்தனர்.
- 15 ஜனவரி 2009: நியூயார்க் நகரத்தின் லாகுவார்டியா விமான நிலையத்திலிருந்து சார்லோட் வட கரோலினாவுக்கு செல்லும் வழியில் ஒரு ஏர்பஸ் ஏ 320 , கனடா வாத்துகளின் மந்தையைக் கடந்தபோது தாக்கப்பட்டு இரண்டு பொறிகளையும் இழந்தது. மேலும், மன்ஹாட்டனுக்கு அருகிலுள்ள ஹட்சன் ஆற்றில் வெற்றிகரமாக நீரில் இறங்கியது , மனித உயிர் இழப்பு இல்லை.
# பாடாங் ரெங்காஸ் தொடருந்து நிலையம்

**பாடாங் ரெங்காஸ் தொடருந்து நிலையம்** (ஆங்கிலம்: *Padang Rengas Railway Station* மலாய்: *Stesen Keretapi Padang Rengas*); சீனம்: 巴东仁加斯火车站) என்பது தீபகற்ப மலேசியா, பேராக், கோலாகங்சார் மாவட்டம், பாடாங் ரெங்காஸ் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் ரெங்காஸ் நகரத்திற்கும்; மற்றும் கோலாகங்சார் மாவட்டத்தின் சுற்றுப்புறங்களுக்கும் சேவை செய்கிறது.  
- மின்மயமாக்கல்; மற்றும் இரட்டை தண்டவாளத் திட்டத்தின் (*Ipoh-Padang Besar Electrification and Double-Tracking Project*) ஒரு பகுதியாக 2015-ஆம் ஆண்டில், தற்போதைய நிலையம் பாடாங் ரெங்காஸ் நகரத்தில் கட்டப்பட்டது.
# பாடாங் ரெங்காஸ் தொடருந்து நிலையம்

## பொது

பாடாங் ரெங்காஸ் நிலையம் மலாயா மேற்கு கடற்கரை தொடருந்து வழித்தடத்தில் இல் உள்ளது. பாடாங் ரெங்காஸ் நிலையம்; கேடிஎம் இடிஎஸ் மற்றும் கேடிஎம் கொமுட்டர் சேவைகள் இரண்டிற்கும் ஒரு நிறுத்தமாகும்.  
இந்த கேடிஎம் இடிஎஸ் மற்றும் கேடிஎம் கொமுட்டர் இரண்டு சேவைகளும் - மற்றும் - நிலையங்களுக்கு இடையே உள்ளன. - சேவை 11 சூலை 2015 அன்று தொடங்கியது. - சேவை 10சூலை 2015 அன்று தொடங்கியது.  
புக்கிட் மெர்தாஜாம்-பாடாங் ரெங்காஸ் நிலையங்களை இணைக்கும் பாடாங் ரெங்காஸ் வழித்தடம் (*KTM Komuter Padang Rengas Line*) 10 ஜூலை 2015 அன்று திறக்கப்பட்டது.